62020CO0583_INF
Определение на Съда (девети състав) от 21 октомври 2021 г. —EuroChem Agro Hungary/Nemzeti Adó- és Vámhivatal Fellebbviteli Igazgatósága
(Дело C‑583/20) (
1
)
„Преюдициално запитване — Член 53, параграф 2 и член 99 от Процедурния правилник на Съда — Обща система на данъка върху добавената стойност (ДДС) — Директива 2006/112/ЕО — Член 273 — Борба срещу измамата — Задължение за деклариране относно транспорта на стоки — Електронна система за контрол на автомобилния транспорт на стоки — Система за санкции, приложима към рисковите данъкоплатци — Пропорционалност“
1.
Хармонизация на данъчните законодателства — Обща система на данъка върху добавената стойност — Задължения на данъчнозадължени лица — Задължения, които са преценени за необходими за осигуряване на правилното събиране на ДДС и предотвратяване на измамите — Санкции при неспазване на формалните предпоставки относно упражняването на правото на приспадане — Правила за определяне на размера на санкцията — Принцип на пропорционалност — Национална санкционна система, приложима по отношение на рисковите данъкоплатци — Фиксиран размер на санкцията, който не позволява тя да бъде индивидуализирана — Недопустимост
(член 273 от Директива 2006/112 на Съвета)
(вж. т. 21—24 и 29, както и диспозитива)
2.
Преюдициални въпроси — Допустимост — Запитване, в което не са изложени причините за отправянето на въпрос до Съда — Явна недопустимост
(член 267 ДФЕС; член 94 от Процедурния правилник на Съда)
(вж. т. 32—35, 41 и 42)
Диспозитив
Член 273 от Директива 2006/112/ЕО на Съвета от 28 ноември 2006 година относно общата система на данъка върху добавената стойност и принципът на пропорционалност трябва да се тълкуват в смисъл, че не допускат национална правна уредба, която налага на данъчнозадължено лице, квалифицирано като „рисков данъкоплатец“ съгласно националното право, имуществена санкция, с която се цели санкциониране на нередности, допуснати в декларацията за изпращане на стоки, чийто размер при никакви обстоятелства не може да е по-нисък от 30 % върху 40 % от стойността на стоките.
(
1
)	ОВ C 28, 25.1.2021 г.